1991ની બેચનાં આઇએએસ અધિકારી અશોક ખેમકા હરિયાણાની પુર્વ હુડ્ડા સરકારનાં કાર્યકાળ દરમિયાન 2012-13માં બીજ વિકાસ નિગમનાં એમ.ડી પદ પર હતા. તે સમયે બીજ વિકાસ નિગમનાં માધ્યમથી ખેડૂતોને આપવાનાં બીજ ખરીદવામાં આવતા હતા. સુત્રો અનુસાર અશોક ખેમકાએ બીજ વિતરણની કામની યોગ્ય સંભાળ ન લીધી અને લગભગ 87000 ક્વિન્ટલ ઘઉંનાં બીજની વહેંચણી જ ન કરાઇ. જેનાં કારણે હરિયાણા સરકારને લગભગ 22 કરોડ રૂપિયાનો ફટકો પડ્યો. જો કે સરકાર પોતાનાં સ્રત પર ખેમકા પાસેથી જવાબ માંગી ચુકી છે. પરંતુ સીએજી રિપોર્ટમાં પણ આ અંગે ગંભીર ટીપ્પણીઓ કરી હતી. જેનાં આધારે સરકારે અશોક ખેમકાની વિરુદ્ધ ચાર્જશીટ કરી દીધી હતી.